யரா: நீங்க தொடர்ந்து சில விஷயங்கல தமிழ்ச் சூழல்ல வலியுறுத்திக் கொண்டு வர்றீங்க. உதாரணமா மதம் பற்றிய உங்களுடைய பார்வை. உங்களுடைய புத்தகங்கள்ல முக்கியமான ஆதாரமான புத்தகம்னு நான் நினக்கறது வந்து – இந்திய வாழ்ககையும் மார்க்சியமும்- இன்றைக்கும் அந்தப் புத்தகத்திற்கு எதிர்மறையாவும் நேர்மறையாவும் நெறயப் பொருத்தம் இருக்கு. மற்றது – கலை இலக்கியம் ஓரு தத்துவப் பார்வை- என்கிற உங்களடைய குறுநுாலும் அந்த அளவு அந்தக் காலத்தில முக்கியமான புத்தகமா இருந்தது. மேல்கட்டு அடிக்கட்டுமானம் சமபந்தமான விஷயங்கள்- மற்றது பொருளாதாரம் எப்பிடி வந்து கலாச்சாரம் கருத்தியல் சம்பந்தமான விஷயங்கள்ல நேரடியா பாதிப்புச் செலுத்தறதில்ல என்று நீங்கள் வலியுறுத்திய எழுத்துக்கள்- உங்களுடைய வளர்ச்சியில இப்ப சமீபத்தில ஏற்பட்டிருக்கிற மிக முக்கியமான பரிமணமா நான் பார்ககறது தமிழ்த் தேசியம் சம்பந்தமான உஙகளுடைய பரிமாணம்.